**Αθήνα:** 24.04.2020

**Αρ. Πρωτ.:** 560

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ι. Βαρδακαστάνης σε Μ. Σχοινά: προστατέψτε τους πρόσφυγες με αναπηρία από τον COVID 19**

Επιστολή στον Αντιπρόεδρο της ΕΕ Μαργαρίτη Σχοινά απέστειλε ο πρόεδρος της ΕΣΑμεΑ, με την ιδιότητά του και ως πρόεδρος του Ευρωπαϊκού Φόρουμ Ατόμων με Αναπηρία, ζητώντας την προστασία από τον COVID 19 των προσφύγων και μεταναστών με αναπηρία και χρόνιες παθήσεις.

Η Ύπατη Αρμοστεία του ΟΗΕ για τους Πρόσφυγες αναφέρει ότι οι πρόσφυγες διατρέχουν αυξημένο κίνδυνο καθώς ο ιός COVID 19 εξαπλώνεται γρήγορα σε καταυλισμούς προσφύγων, όπου οι άνθρωποι ζουν χωρίς πρόσβαση σε αποχέτευση, τρόφιμα και νερό. Η Διεθνής Επιτροπή Διάσωσης αναφέρει ότι σε πολυσύχναστα στρατόπεδα προσφύγων και κέντρα κράτησης, η κοινωνική απόσταση, το πλύσιμο των χεριών και η απομόνωσή τους είναι σχεδόν αδύνατη και μια επικείμενη καταστροφή για την δημόσια υγεία είναι ρεαλιστική προοπτική.

Οι πρόσφυγες και οι αιτούντες άσυλο με αναπηρία αντιμετωπίζουν τους ίδιους κινδύνους με τους άλλους πρόσφυγες, ωστόσο αντιμετωπίζουν και περαιτέρω προβλήματα: να βρεθούν σε αυξημένο κίνδυνο βίας, όπως σεξουαλική και οικιακή κακοποίηση, διακρίσεις, μη προσβάσιμες εγκαταστάσεις, μη προσβάσιμες υπηρεσίες υποστήριξης ή διακοπή αυτών των υπηρεσιών, που είναι δυσανάλογα πιο πιθανό να θέσει σε κίνδυνο τη ζωή τους, και σε ορισμένες περιπτώσεις έχουν προϋπάρχοντα θέματα υγείας που τους βάζει σε μεγαλύτερο κίνδυνο να αναπτύξουν σοβαρές ασθένειες ή να πεθάνουν.

Περισσότερες λεπτομέρειες στις επιστολές στα αγγλικά και στα ελληνικά που επισυνάπτονται.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |